|  |  |
| --- | --- |
| Tema: | **EFEKTET E SHKARKIMIT TË GUVERNATORIT TË BQK-së** |
| Data: | 09 Gusht 2010 |
| Media: | KOSOVA SOT |
| Puna në BQK pas arrestimit të Guvernatorit nga brenda nuk e dij sepse nuk kam kontakte. Nga ana e jashtme, nuk është vërejtur asnjë ndryshim. Normalisht, Guvernatori ka rol dhe përgjegjësi të madhe në mbarëvajtjen e sistemit financiar të Kosovës. Secili Guvernator në lidhje me sistemin financiar (bankar, sigurimeve, pensioneve etj) do të duhej të kishte pikëpamjet e veta, vizionin, strategjinë dhe planin e menaxhimit të këtij sistemi. Deri me tani nuk kemi ndonjë komunikim nga Guvernatori i ri. Kjo nuk është shenjë e mirë sepse nuk e dijmë se si dhe në çfarë drejtimi do të menaxhohet sistemi financiar në Kosovë.  Imazhi i BQK-së është përmirësuar me arrestimin e G. Rexhepi. Kjo për arsye se ekziston një perceptim i fortë se BQK (por edhe institucionet) tjera janë shumë të korruptuara. Arrestimi i personave të dyshuar rritë pritjet për ndaljen e korrupcionit dhe përmirësimin e menaxhimit. Çdo institucion mbikëqyrës e ka rolin e sigurimit të konkurrences se drejtë dhe kësaj i gëzohet sidomos subjektet që kanë qenë të mbikëqyrura nga ky institucion dhe që kanë patur d8me nga konkurrencë jo-reale. Në lidhje me dy pyetjet tjera, nuk i kam lexuar ligjet rreth procedurave dhe kompetencave rreth zgjedhjes se Guvernatorit. |